b'\n_START_ARTICLE_\nDvokotnik\n_START_PARAGRAPH_\nDv\xc3\xb3k\xc3\xb3tnik (gr\xc5\xa1ko digon) je v geometriji neravninski lik z dvema stranicama in dvema ogli\xc5\xa1\xc4\x8dema. Dvokotnik je izrojeni mnogokotnik in mora biti pravilen, ker sta dol\xc5\xbeini stranic enaki, oziroma skladni. Njegov Schl\xc3\xa4flijev simbol je {2}._NEWLINE_V evklidski geometriji je dvokotnik vedno izrojen, saj njegovi stranici sovpadata, in odgovarja daljici. V sferni geometriji lahko obstaja neizrojeni dvokotnik (z od ni\xc4\x8d razli\xc4\x8dno notranjostjo), \xc4\x8de sta ogli\xc5\xa1\xc4\x8di nasprotni to\xc4\x8dki. Notranji kot krogelnega dvokotnika je lahko poljubni kot med 0 in \\pi\\, . Tak\xc5\xa1en sferni mnogokotnik (sferni dvokotnik) lahko imenujemo tudi luna ali polmesec.'